Jenniina Halkoaho

Jenniina Mira Marjaana Halkoaho (s. 3. helmikuuta 1982 Suodenniemi) on uransa päättänyt suomalainen yleisurheilija. Hän edusti koko uransa Suodenniemen Urheilijoita ja häntä valmensi viimeksi Stefan Myntti.

Halkoaho saavutti Bydgoszczin alle 18-vuotiaiden MM-kilpailuissa 1999 hopeaa pituushypyssä tuloksella 624 cm. Aikuisten maaotteluissa hän on edustanut Suomea vuodesta 2001 lähtien. Parhaimmillaan hän on sijoittunut kolmanneksi Suomi–Ruotsi-maaottelun 400 metrin aitajuoksussa Helsingissä 2008. Samassa maaottelussa hän oli voittamassa 4 × 400 metrin viestiä. 

Halkoaho on saavuttanut Kalevan kisoissa hopeaa 400 metrin juoksussa 2009 sekä 400 metrin aitajuoksussa 2006, 2008 ja 2011. Pronssia hän on saanut pituushypyssä 2004, seitsenottelussa 2005, 400 metrillä 2008 ja 2011 sekä 200 metrin juoksussa 2009. Sisäratojen SM-kilpailuissa hän on saanut kultaa 400 metrillä 2007, hopeaa 300 metrin aitajuoksussa 2006, 400 metrin aitajuoksussa 2009 ja 400 metrin juoksussa 2011 sekä pronssia 200 metrillä 2007.

Halkoaho valmistui ylioppilaaksi Lavian lukiosta vuonna 2001 ja kauppatieteiden maisteriksi 2006. 2012 Halkoaho väitteli kauppatieteiden tohtoriksi Vaasan yliopistosta. Hänen väitöskirjansa Identiteettiä rakentava median kuluttaminen – tarkastelussa kuluttajien suhteet suosikkitelevisio-ohjelmiinsa tarkastettiin Vaasan yliopistossa 15. kesäkuuta 2012. Syksyllä 2012 hän aloitti markkinoinnin yliopisto-opettajana Vaasan yliopistossa ja paketoi samalla kertaa urheilu-uransa.

Jenniina Halkoahon sisko Johanna on myös entinen yleisurheilija.

Henkilökohtaiset ennätykset

Ulkoradat 
 Laji  Tulos  Paikka  Vuosi100 m12,18Uusikaupunki2002200 m24,61Pietarsaari2004400 m55,33Espoo2009600 m1.34,49Kokkola2009800 m2.14,19Tallinna, Viro2004100 m aj14,44Kannus2001400 m aj59,64Helsinki2006Korkeus164Modum, Norja2000Pituus628Vaasa2004Kolmiloikka12,70Tampere2000Kuula12,37Vaasa2005Keihäs37,89Äänekoski2001Seitsenottelu5388Tallinna2004

Sisäradat 
 Laji  Tulos  Paikka  Vuosi60 m7,68Pori1999100 m12,28Mustasaari2009200 m25,11Rovaniemi2007400 m56,21Rovaniemi2007800 m2.20,55Helsinki200360 m aj8,77Helsinki2004300 m aj42,65Tampere2010400 m aj59,36Mustasaari2009Korkeus170Mustasaari1999Pituus606Rovaniemi2002Kolmiloikka12,75Otaniemi1998Kuula12,07Jyväskylä2004Viisiottelu3935Joensuu2005

Lähteet

Luokka:Suomalaiset pikajuoksijat
Luokka:Suomalaiset 400 metrin aitajuoksijat
Luokka:Suomalaiset pituushyppääjät
Luokka:Suomalaiset yleisurheilun moniottelijat
Luokka:Vuonna 1982 syntyneet
Luokka:Elävät henkilöt
Luokka:Suomalaiset kauppatieteilijät